د خپلمنځي کړکېچ د حل لپاره د ټرمپ او مکرون هڅه
د امریکا او فرانسې مشرانو د شنبې په ورځ (نوامبر ١٠) په پاریس کې هڅه وکړه پدې هکله د نظر یووالي ولري چې ایا اروپایي اتحادیه دې خپل پوځ جوړ کړي که نه.
د ډونالډ ټرمپ او د هغه د فرانسوي سیال ایمانویل مکرون ترمنځ اړیکې په دې وروستیو میاشتو کې جنجالي وې. په یو وروستي اقدام کې جمهور رئیس ټرمپ وروسته له هغې چې الوتکه کې یې د پاریس په هوایي ډګر کې ښکته شوه په یو ټویټ کې ولیکل چې د اروپایي اتحادیې لپاره د پوځ د جوړولو او پر امریکا باندې د تکیه د راکمولو په هکله د فرانسې د جمهور رئیس د څرگندونو په اړه یې "د سپکاوي احساس" کړی دی. ښاغلي ټرمپ لیکلي چې: خو جمهور رئیس ټرمپ د خپل فرانسوي سیال سره له کتلو وروسته ټینګار وکړ چې: د امریکا او فرانسې جمهورو رئیسانو په دغه لیدنه کتنه کې د یو بل څرګندونې سؤ تفاهم وګاڼه او ویې ویل چې موږ سره تر هغه زیات نژدې یو چې په ظاهره ښکاري. ښاغلی ټرمپ د لومړنۍ نړیوالې جګړې د پای رسیېو په ١٠٠ کلیزه کې د ګډون لپاره فرانسې ته تللی دی. د فرانسې د جمهور رئیس ایمانویل مکرون دفتر ویلي دي چې د امریکا جمهور رئیس د ښاغلي مکرون له څرګندونو نه بل ډول برداشت کړی دی، خو بیا هم ښاغلي مکرون د جمهور رئیس ټرمپ سره له کتنې وروسته له خپلو څرګندونو نه دفاع وکړه او وویل چې: ښاغلي مکرون د روانې اونۍ په پیل کې په یوه مرکه کې ویلي وو ارپوا اړتیا لري چې د امریکا د متحده ایالاتو، روسیې او چین په وړاندې د خپلې مجازي فضا برخه وساتي، خو وروسته یې وویل اړینه ده چې اروپا خپل پوځ جوړ کړي او نور د امریکا په دفاع باندې تکیه ونه کړي. د امریکا جمهور رئیس په وار وار ټینګار کړی دی چې اروپایي هېوادونه باید د ناټو تړون په لګښتونو کې منصفانه ونډه پر غاړه واخلي او خپل دفاعي لګښتونه زیات کړي. جمهور رئیس ټرمپ، د خپل مېرمنې ملانیا ټرمپ سره یوځای د جمعې پر ماښام د فرانسې پلازمینې پاریس ته رسېدلی او ټاکل شوې چې د لومړۍ نړیوالې جګړې د پای رسېدو په ١٠٠ کلیزه کې ګډون وکړي.